Адразу зробім акцэнт на тым, што намеснік дырэктара Дукорскага маёнтка Андрэй Захаранка называе ўстанову не камерцыйнай, а асветніцкай. (Вельмі важны нюанс.) Тым не менш, комплекс упэўнена зарабляе на наведвальніках грошы і развіваецца літаральна на вачах. Ініцыятывы нават стрымліваць даводзіцца. Пачаў дзейнічаць Дукорскі маёнтак у красавіку. Афіцыйна комплекс адкрыўся 25 чэрвеня, але за кошт публікацый у Інтэрнеце сёння туды завітваюць сотні гасцей, у чым мы пераканаліся па колькасці аўтамабіляў на паркоўцы.